**יום הכשרה 5.6.2024- מקצועי רכזי/ות חינוך**

9:00 התכנסות

9:30 פתיחה עם עדן

9:45 קורס מקצועי

13:30- ארוחת צוהריים

14:15- איך אני רוצה להתפתח ולפתח בקיץ הזה?

15:30- סיום

**איך אני רוצה להתפתח ולפתח בקיץ הזה?**

מסר מרכזי: ביחידה הבאה נעסוק ביחד עם רכזי/ות החינוך בתהליך שלהם כרכזי/ות חינוך בתוך ההנהגה. נרצה להתייחס להפקת לקחים מפסח ודברים שהם רוצים לשים עליהם יותר דגש ומחשבות לקראת הקיץ במהלך העבודה שלהם.

**חלק ראשון-התבוננות (20 דק')**

נחלק לכל אחד/ת מהמשתתפים/ות את מפת הקיץ הרגשית. נבקש מהם לענות באופן אישי על השאלות המלוות

- באיזה נקודה במפה אני נמצאת היום אל מול מפעלי הקיץ?

- באיזה נקודות במפה ביקרתי בטיולי פסח ואני לא רוצה לחזור אליהן בקיץ?

- ⁠באיזה נקודות במפה ביקרתי בטיולי פסח ואני רוצה לחזור אליהן בקיץ?

- ⁠לאיזה נקודות נוספות אני רוצה להגיע בקיץ? איך אוכל להגיע לשם?

- ⁠איך אגיע לגבעות הסיפוק?

- ⁠לאן אני רוצה להגיע אבל אצטרך בשביל זה עזרה? ממי?

**חלק שני-שיתוף (10 דק')**

נתחלק לזוגות ונבקש לענות דרך המפה

-על איזה מהנקודות חשוב שנשים דגש כרכזי/ות חינוך בקיץ?

-איזה נקודה מאפיינת את העבודה המקצועית שלי כרכז/ת חינוך בהנהגה בזמן הזה?

**חלק שלישי- השראה+ דיון בשאלה (20 דק')**

נחזור למליאה ונציג לרכזי/ות חינוך את העקרונות לניהול יצירתי בעת משבר

* מה הדברים מכאן שאני רוצה ליישם בתהליך קיץ האישי שלי?
* מה כדאי שנעזר אחד בשנייה כדי לקדם יצירתיות בתהליך קיץ?

***מנהיגים יצירתיים מסוגלים לראות הזדמנויות שאחרים לא רואים ולהוביל שינויים משמעותיים בעת משבר" (פרופ' ג'ון קליין, הארוורד ביזנס סקול).***

**ניהול יצירתי בזמני משבר כולל:**

‍\* גמישות מחשבתית

יכולת לראות את המצב מזוויות ראייה שונות ולפתח פתרונות חדשים. קשה לנבא כיצד יתפתח המשבר, לכן חשוב להיות גמישים ופתוחים למספר רב של אפשרויות. בזמן משבר כלכלי צריך לחשוב על מודלים עסקיים חדשים ודרכי התייעלות יצירתיות, במקום להיצמד לשיטות הישנות. מהירות הזינוק כאן חשובה.

\* דיאלוג מתמיד של כולם עם כולם

משבר לא מאפשר לנו שלא לשתף מידע, באופן פתוח ושוטף. זרימת מידע חופשית היא קריטית במיוחד בזמן משבר כדי לאפשר לרעיונות ופתרונות טובים יותר להישמע. זה המקום לישיבות צוות פתוחות, גם קצרות וספונטניות, שבהן העובדים משתפים רעיונות להתמודדות עם אתגרי המשבר. כדאי לחשוב על פורמטים שונים של פגישות (ארוכות, קצרות ומדודות בזמן, פגישות עמידה וכו').

‍\* לחתור תחת הנחות מקובלות

מנהלים יצירתיים צריכים להזמין כל עובד ומנהל לחשוב מחדש ולאתגר הנחות יסוד. משבר עלול לגרום לכולנו להיצמד עוד יותר לדרכי פעולה "בטוחות" לכאורה. חשוב לאתגר ולעודד אחרים לאתגר תפיסות בסיס שלנו ולוודא שאנו לא שבויים בפרדיגמות.

‍\* דיוק מטרת על וערכים משותפים

משבר מחדד מוד את הצורך בדיוק מטרת על משותפת והסכמה על ערכים חשובים שאין לוותר עליהם. זה יוצר סוג של מצפן ומשענת בתוך מהומת המשבר. חשוב לחזור שוב ושוב על מטרת העל כדי לייצר תחושה של מיקוד בתוך ההמולה, ולאפשר לכולם לכוון אל מה באמת חשוב ומה ממש פחות.